pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นรม. เชิญชวนข้าราชการ/เจ้าหน้าที่ของรัฐและประชาชนร่วมกันรณรงค์ “แต่งผ้าไทยใส่ผ้าซิ่น”
วันจันทร์ที่ 17 ตุลาคม 2559
นรม. เชิญชวนข้าราชการ/เจ้าหน้าที่ของรัฐและประชาชนร่วมกันรณรงค์ “แต่งผ้าไทยใส่ผ้าซิ่น”
นรม. เชิญชวนข้าราชการ/เจ้าหน้าที่ของรัฐและประชาชนร่วมกันรณรงค์ “แต่งผ้าไทยใส่ผ้าซิ่น”
วันนี้ (30 สิงหาคม 2559) เวลา 09.00 น. ณ บริเวณหน้าตึกไทยคู่ฟ้า ทําเนียบรัฐบาล ก่อนการประชุมคณะรัฐมนตรี นางสาวเรณู ตังคจิวางกูร รองเลขาธิการนายกรัฐมนตรีฝ่ายการเมืองและคณะมาพบ พลเอก ประยุทธ์ จันทร์โอชา นายกรัฐมนตรี เพื่อสนับสนุนแนวคิดนายกรัฐมนตรีเรื่องการรณรงค์ให้ข้าราชการ/เจ้าหน้าที่ของรัฐและประชาชนร่วมกันรณรงค์ “แต่งผ้าไทยใส่ผ้าซิ่น” เพื่อสนับสนุนให้เป็นต้นแบบในการแต่งกายด้วยผ้าไทยกันอย่างกว้างขวาง
ทั้งนี้ ผ้าซิ่นนับเป็นความภาคภูมิใจอย่างหนึ่งของหญิงไทยในสมัยโบราณ การทอผ้าเป็นงานในบ้าน ลูกผู้หญิง ซึ่งมีหน้าที่ทอผ้า แม่จะสั่งสอนให้ลูกสาวฝึกทอผ้าจนชํานาญ แล้วทอผ้าผืนงามสําหรับใช้ในโอกาสพิเศษ เช่น งานแต่งงาน งานบวช หรืองานบุญประเพณีต่าง ๆ การนุ่งผ้าซิ่นของผู้หญิงจึงเป็นเสมือนการแสดงฝีมือของตนให้ปรากฏ ซึ่งผ้าซิ่นที่ทอได้จะมีความสวยงาม และมีฝีมือดี จึงเป็นที่กล่าวขวัญและชื่นชมอย่างกว้างขวาง
นอกจากนี้ ผ้าซิ่นของไทยมักจะแบ่งได้เป็นสองลักษณะ อย่างแรกคือ ผ้าซิ่นสําหรับใช้ทั่วไป มักจะไม่มีลวดลาย ทอด้วยผ้าฝ้ายหรือด้ายโรงงาน (ในสมัยหลัง) อาจใส่ลวดลายบ้างเล็กน้อยในเนื้อผ้า อีกอย่างหนึ่ง ผ้าซิ่นสําหรับใช้ในโอกาสพิเศษมักจะทอด้วยความประณีตเป็นพิเศษ มีการใส่ลวดลาย สีสันงดงาม และใช้เวลาทอนานนับแรมเดือน ขนาดและลักษณะของผ้าซิ่นนั้นขึ้นกับฝีมือ รสนิยม กระบวนการทอในแต่ละท้องถิ่น และยังขึ้นกับขนาดของกี่ทอด้วย การทอผ้าด้วยกี่หน้าแคบ จะได้ผ้าที่แคบ ผ้าซิ่นสําหรับใช้จริงจึงต้องนํามาต่อเป็นผืนให้กว้างขึ้น อย่างไรก็ตาม ผ้าซิ่นในปัจจุบันจะทอด้วยกี่หน้ากว้าง ไม่ต้องต่อผืนอย่างในสมัยโบราณอีกต่อไป
โอกาสนี้ นายกรัฐมนตรีได้กล่าวทักทายข้าราชการเจ้าหน้าที่ในสังกัดสํานักเลขาธิการนายกรัฐมนตรีที่ ร่วมกันรณรงค์แต่งกายด้วยผ้าไทยและสวมใส่ผ้าซิ่น ซึ่งนายกรัฐมนตรีสนับสนุนและเห็นด้วยกับการแต่งกายด้วยผ้าไทยให้เป็นที่แพร่หลาย โดยย้ําว่าไม่จําเป็นต้องใช้ผ้าไทยที่มีราคาค่อนข้างแพง
----------------------------------------
กลุ่มประชาสัมพันธ์และเผยแพร่ สํานักโฆษก
อภิวัฒน์ / รายงาน
ดวงใจ / ตรวจ
รัฐบาลไทย-ข่าวทำเนียบรัฐบาล-รอง นรม. และ รมว.กห. พร้อมคณะ เยี่ยมชมกองบัญชาการภาคทหารเรือที่ 5
วันพฤหัสบดีที่ 24 มกราคม 2562
รอง นรม. และ รมว.กห. พร้อมคณะ เยี่ยมชมกองบัญชาการภาคทหารเรือที่ 5
เมื่อ 24 ม.ค.62 พล.อ.ประวิตร วงษ์สุวรรณ รอง นรม. และ รมว.กห. พร้อมคณะ ได้เดินทางไปเยี่ยมชมการปฏิบัติงานของกองบัญชาการภาคทหารเรือที่ 5 กองเรือประชาชนเวียดนาม ณ เกาะฝูก็วก ทางตอนใต้ของสาธารณรัฐสังคมนิยมเวียดนาม
เมื่อ 24 ม.ค.62 พล.อ.ประวิตร วงษ์สุวรรณ รอง นรม. และ รมว.กห. พร้อมคณะ ได้เดินทางไปเยี่ยมชมการปฏิบัติงานของกองบัญชาการภาคทหารเรือที่ 5 กองเรือประชาชนเวียดนาม ณ เกาะฝูก็วก ทางตอนใต้ของสาธารณรัฐสังคมนิยมเวียดนาม โดยมี น.อ.พิเศษ เกวียน ซวย ตี่ ผู้บัญชาการภาคทหารเรือที่ 5 ให้การต้อนรับอย่างอบอุ่น
โดยกองบัญชาการภาคทหารเรือที่ 5 เป็นหน่วยขึ้นตรงกับ กองบัญชาการกองทัพเรือเวียดนาม เพื่อปฏิบัติภารกิจดูแลและรับผิดชอบพื้นที่ด้านทะเลตะวันออกตอนล่างของเวียดนาม บริเวณพื้นที่ติดกับอ่าวไทย และชายฝั่งทะเลของ จว.ก่าเมา และ จว.เกียนซาง ซึ่งมีการลาดตระเวนร่วมกับ ทัพเรือภาคที่ 1 และ ภาคที่ 2 ของ ทร.ไทยร่วมกันตลอดที่ผ่านมา
ทั้งสองฝ่ายได้หารือร่วมกันถึง แนวทางการพัฒนาความร่วมมือทางทหาร ในการจัดระเบียบทางทะเล และการเสริมสร้างศักยภาพการดูแลผลประโยชน์แห่งชาติทางทะเลร่วมกัน โดยให้ความสําคัญกับการเพิ่มพูนการฝึก การลาดตระเวนร่วมกัน และการนําเรือแวะเยี่ยมเมืองท่าระหว่างกันมากขึ้น เพื่อความมั่นคงปลอดภัยของชายแดนทางทะเล การช่วยเหลือผู้ประสบภัยทางทะเล และดูแลแก้ปัญหาการทําประมงรุกน่านนํา้ร่วมกัน โดยเน้นการบังคับใช้กฎหมาย ควบคู่กับการสร้างความเข้าใจ และไม่ใช้ความรุนแรงต่อกัน ซึ่งความร่วมมืออย่างใกล้ชิดและความไว้เนื้อเชื่อใจระหว่างกัน จะนํามาซึ่งการบรรลุประโยชน์ร่วมกัน
รัฐบาลไทย-ข่าวทำเนียบรัฐบาล-ลงทะเบียน รับสิทธิ์โทรฟรี 100 นาที ทุกเครือข่าย
วันอาทิตย์ที่ 26 เมษายน 2563
ลงทะเบียน รับสิทธิ์โทรฟรี 100 นาที ทุกเครือข่าย
วันอาทิตย์ที่ 26 เมษายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาล และกสทช. ช่วยลดภาระค่าใช้จ่ายให้กับประชาชนที่ใช้บริการโทรศัพท์มือถือในช่วงวิกฤติโควิด-19 โดยร่วมกับผู้ให้บริการเครือข่ายโทรศัพท์ ให้สิทธิ์โทร.ฟรี 100 นาที ทุกเครือข่าย เป็นเวลา 45 วัน โดยประชาชนสามารถกดรับสิทธิ์ ได้ตั้งแต่วันที่ 1-15 พ.ค. 2563 ด้วยการกด *170* ตามด้วยหมายเลขบัตรประชาชน 13 หลักที่ใช้ลงทะเบียนซิม จากนั้น กด # แล้วโทรออก เมื่อได้รับข้อความสั้นหรือ SMS ยืนยันแล้วจะสามารถใช้งานได้ 45 วัน โดยประชาชนทุกคนจะได้รับสิทธิ์ 1 สิทธิ์ ต่อ 1 ค่าย และได้รับทุกค่าย ยกเว้นนิติบุคคลและชาวต่างชาติจะไม่ได้รับสิทธิ์ ทั้งนี้ รัฐบาลคาดว่าจะมีผู้ได้รับประโยชน์จากมาตรการนี้ราว 50 ล้านเลขหมาย เพิ่มเติมจากสิทธิ์เน็ตฟรีที่ดําเนินการอยู่เช่นเดียวกัน
​
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ผู้ตรวจราชการ ก.อุตฯ ประชุมรับฟังผลการดำเนินงานและให้คำข้อเสนอแนะในการปฏิบัติงาน  และลงพื้นที่ตรวจเยี่ยมกลุ่มวิสาหกิจชุมชน  อ.วิหารแดง จ.สระบุรี
วันจันทร์ที่ 12 กุมภาพันธ์ 2561
ผู้ตรวจราชการ ก.อุตฯ ประชุมรับฟังผลการดําเนินงานและให้คําข้อเสนอแนะในการปฏิบัติงาน  และลงพื้นที่ตรวจเยี่ยมกลุ่มวิสาหกิจชุมชน  อ.วิหารแดง จ.สระบุรี
ผู้ตรวจราชการ ก.อุตฯ ประชุมรับฟังผลการดําเนินงานและให้คําข้อเสนอแนะในการปฏิบัติงาน  และลงพื้นที่ตรวจเยี่ยมกลุ่มวิสาหกิจชุมชน  อ.วิหารแดง จ.สระบุรี
เมื่อวันที่ 10-11 กุมภาพันธ์ 2561/ จ.สระบุรี นางเบญจมาพร เอกฉัตร์ ผู้ตรวจราชการกระทรวงอุตสาหกรรม ประชุมรับฟังผลการดําเนินงานและให้คําข้อเสนอแนะในการปฏิบัติงานตามประเด็นตรวจราชการ ปี 2561 โดยมี นายนิรันดร์ ยิ่งมหิศรานนท์ อุตสาหกรรมจังหวัดสระบุรี พร้อมเจ้าหน้าที่ฯ และผู้แทนสภาอุตสาหกรรมและหอการค้าจังหวัดสระบุรี เข้าร่วม ณ สํานักงานอุตสาหกรรมจังหวัดสระบุรี (สอจ.สระบุรี)
นอกจากนี้ ยังได้ติดตามนโยบายเศรษฐกิจฐานชุมชน (Local Economy) ซึ่งจ.สระบุรี ได้รับการคัดเลือกให้เป็น1ใน12โครงการนําร่องปีนี้ โดยได้ลงพื้นที่ตรวจเยี่ยมกลุ่มวิสาหกิจชุมชนแปรรูปกล้วยหอมทองคลองพัฒนา 13 อ.วิหารแดง จ.สระบุรี ซึ่ง สอจ.สระบุรี จะประสานโรงงานขนาดใหญ่ในพื้นที่ทํา csr ด้วยการสนับสนุนการพัฒนาผลิตภัณฑ์และการบริหารจัดการการผลิต และตลาดเพิ่มเติม
และตรวจเยี่ยมบริษัท ผักอร่อยฟาร์ม จํากัด ที่ได้รับสินเชื่อ 10 ล้านบาท จาก กองทุนพัฒนาเอสเอ็มอีตามแนวประชารัฐ เพื่อขยายสายการผลิต คัดแยกบรรจุผักปลอดสารพิษ โดยมีนายสมเกียรติ ลําพันแดง เจ้าของกิจการ "สมเกียรติผักอร่อย" ให้การต้อนรับ
ทั้งนี้ได้ตรวจราชการ ณ ตลาดน้ําต้นตาล โครงการ civ 4.0 โดยพบกับ อ.ธงชัย และ อ.กฤษณ์ ผู้นําชุมชน เพื่อหาความเชื่อมโยงของอัตลักษณ์ในท้องถิ่น และเพิ่มเป็นจุดแวะในการท่องเที่ยวด้วย
รัฐบาลไทย-ข่าวทำเนียบรัฐบาล-ทิศทางการยกระดับความสามารถในการแข่งขันของประเทศ กับงาน THAILAND COMPETITIVENESS : HOW TO TURN CHALLENGES INTO SUCCESS?
วันอังคารที่ 10 มีนาคม 2563
ทิศทางการยกระดับความสามารถในการแข่งขันของประเทศ กับงาน THAILAND COMPETITIVENESS : HOW TO TURN CHALLENGES INTO SUCCESS?
ทิศทางการยกระดับความสามารถในการแข่งขันของประเทศ กับงาน THAILAND COMPETITIVENESS : HOW TO TURN CHALLENGES INTO SUCCESS?
21 กุมภาพันธ์ 2563 ณ ห้อง Ballroom ชั้น 6 โรงแรมอมารี วอเตอร์เกท ประตูน้ํา กรุงเทพฯ/ดร.สุวิทย์ เมษินทรีย์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม เป็นประธานกล่าวเปิดการประชุมเชิงปฏิบัติการเรื่อง “Thailand Competitiveness : How to turn challenges into success? รับมือความท้าทายเพื่อยกระดับความสามารถในการแข่งขันของไทย ภายใต้ยุทธศาสตร์ชาติ 20 ปี” และปาฐกถาพิเศษ ในหัวข้อ “ทิศทางการยกระดับความสามารถในการแข่งขันของประเทศ” โดยมีศาสตราจารย์พิเศษ ดร.ทศพร ศิริสัมพันธ์ เลขาธิการสภาพัฒนาการเศรษฐกิจและสังคมแห่งชาติ กล่าวรายงาน
ดร.สุวิทย์ เมษินทรีย์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม กล่าวว่า ขีดความสามารถในการแข่งขัน หรือCompetitiveness เป็นเรื่องที่มีความสําคัญ โจทย์ที่เราต้องทําจะเปลี่ยนการแข่งขันให้เป็นความสําเร็จ ซึ่งประเด็นท้าทายจะแบ่งออกเป็น 3 อย่างด้วยกัน คือ 1.เราจะตอบรับเหตุการ์ฉุกเฉินอย่างไร ซึ่งปัจจุบันเป็นเหตุการณ์เชิงซ้อน อาทิ pm 2.5, โคโรน่าไวรัส 2. Destruction ในหลากมิติ ทําให้เกิดการเปลี่ยนแปลง Internet of Things (IoT) ซึ่งไม่ได้หยุดอยู่กับที่ และ 3.Grobal Mindset ทั้งภาครัฐ เอกชนและประชาชน ดังนั้นCompetitiveness ของประเทศไทยจะยึดตึกกับความสามารถในการแข่งขันของประเทศไทยในเวทีโลกอย่างเดียวไม่ได้
อนาคตต้องกําหนด Competitiveness ใหม่ ที่ไม่ใช่เศรษฐกิจเพียงอย่างเดียว เมื่อโลกเปลี่ยนเราต้องปรับเพื่อไปสู่อุตสาหกรรม 4.0 ให้มีความสมดุลมากขึ้น ซึ่งต้องตอบโจทย์ 3 ข้อด้วยกัน คือ 1.การสร้างความเข้มแข็งสู่ภายในและเชื่อมต่อกับประชาคมโลก 2.เดินหน้าไปด้วยกันโดยไม่ทิ้งใครไว้ข้างหลัง ไม่ได้ผูกขาดกับที่ใดเพียงอย่างเดียว และ 3.การน้อมนําเอาปรัชญาเศรษฐกิจพอเพียงเพื่อการพัฒนาอย่างยั่งยืน ดร.สุวิทย์ กล่าว
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-กสร. โชว์ผลงานสร้างความปรองดองด้านแรงงาน
วันอังคารที่ 4 กันยายน 2561
กสร. โชว์ผลงานสร้างความปรองดองด้านแรงงาน
กรมสวัสดิการและคุ้มครองแรงงาน โชว์ผลงานสร้างความปรองดองในกลุ่มผู้ใช้แรงงาน
ผ่านโครงการส่งเสริมแรงงานสมานฉันท์ สร้างสรรค์เศรษฐกิจไทย และโครงการปรองดองสมานฉันท์แรงงานเผยมีนายจ้าง ลูกจ้างเข้าร่วมกิจกรรรมกว่า 2,000 คน จากสถานประกอบกิจการกว่า 500 แห่ง
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่าการสร้างความปรองดองและความสามัคคีให้เกิดขึ้นในสังคมเป็นนโยบายสําคัญประการหนึ่งของรัฐบาล กสร. ได้นําแนวนโยบายดังกล่าวมาใช้ในการส่งเสริมแรงงานสัมพันธ์ เพื่อสร้างความสามัคคีและปรองดองให้เกิดขึ้นระหว่างนายจ้าง ลูกจ้างในสถานประกอบกิจการ ป้องกันปัญหาและผลกระทบจากข้อพิพาทแรงงานและข้อขัดแย้งที่อาจเกิดขึ้น โดยได้ดําเนินการผ่านโครงการแรงงานสมานฉันท์ สร้างสรรค์เศรษฐกิจไทยและโครงการปรองดองสมานฉันท์แรงงานสัมพันธ์แบบหุ้นส่วน โดยมุ่งเน้นการทํางานเชิงรุกในการเสริมสร้างความปรองดองสมานฉันท์ ลดความขัดแย้งระหว่างนายจ้างกับลูกจ้างในสถานประกอบกิจการกลุ่มเสี่ยงในพื้นที่ศูนย์ปฏิบัติการแรงงานสัมพันธ์ 5 ภาค ได้แก่ ลําพูน นครราชสีมา พระนครศรีอยุธยา สงขลา ชลบุรี รวมถึงสถานประกอบกิจการที่เคยมีปัญหาข้อพิพาทแรงงาน ข้อขัดแย้งมาก่อน โดยจัดให้มีกิจกรรมต่าง ๆ อาทิ การอบรมและบรรยายให้ความรู้ การเสวนา การจัดนิทรรศการ กิจกรรมนันทนาการสอดแทรกความรู้เรื่องแรงงานสัมพันธ์ กิจกรรมส่งเสริมสุขภาพแรงงานสูงอายุ เป็นต้น
อธิบดีกสร. กล่าวต่อไปว่า จากการดําเนินโครงการทั้งสองโครงการข้างต้น ได้รับการตอบรับที่ดีจากสถานประกอบกิจการ โดยมีนายจ้าง ลูกจ้างเข้าร่วมกิจกรรรม รวม 2,849 คน สถานประกิจการ 572 แห่ง ซึ่งเมื่อวันที่ 28 สิงหาคมที่ผ่านมา กสร. ได้ร่วมกับหน่วยงานภาครัฐ 6 กระทรวงและ 14 หน่วยงานแถลงผลงานและการรวมพลังสร้างความรัก ความสามัคคีของคนในชาติ ประจําปีงบประมาณ 2561ณ โรงแรมเซ็นทรา ศูนย์ราชการและคอนเวนชันเซ็นเตอร์ กรุงเทพฯ อย่างไรก็ตามเพื่อให้การขับเคลื่อนนโยบายด้านการส่งเสริมแรงงานสัมพันธ์ ตลอดจนนําไปสู่การปฏิบัติและร่วมสร้างความปรองดองสมานฉันท์ให้เกิดขึ้นในวงการแรงงานอย่างเป็นรูปธรรม กสร. จะเดินหน้าส่งเสริมความสัมพันธ์ ความร่วมมือที่ดีกันระหว่างนายจ้าง ลูกจ้างโดยจะดําเนินการส่งเสริมในพื้นที่อื่น ๆ ต่อไป
รัฐบาลไทย-ข่าวทำเนียบรัฐบาล-นิทรรศการองค์ความรู้เกี่ยวกับการเสด็จฯ  โดยขบวนพยุหยาตราทางชลมารค
วันพุธที่ 6 พฤศจิกายน 2562
นิทรรศการองค์ความรู้เกี่ยวกับการเสด็จฯ  โดยขบวนพยุหยาตราทางชลมารค
วันอาทิตย์ที่ 3 พฤศจิกายน 2562
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเชิญชวนชาวไทยร่วมชมนิทรรศการองค์ความรู้เกี่ยวกับการเสด็จพระราชดําเนินเลียบพระนคร โดยขบวนพยุหยาตราทางชลมารค เนื่องในพระราชพิธีบรมราชาภิเษก พุทธศักราช 2562 ซึ่งเป็นมรดกวัฒนธรรมอันล้ําค่าของชาติไทย นิทรรศการที่จัดแสดงประกอบด้วย องค์ความรู้เกี่ยวกับพระราชพิธีบรมราชาภิเษกสมัยรัตนโกสินทร์จนถึงปัจจุบัน การแสดงแสง สี เสียง และสื่อผสม ความสุขของคนไทยใต้ร่มพระบารมีผ่านจอแอลอีดีรูปแบบ 3 มิติ ขบวนเรือพระที่นั่งจําลอง พร้อมสาธิตการเห่เรือโดยกองทัพเรือ เป็นต้น ทั้งนี้ นิทรรศการดังกล่าวจะเปิดให้เข้าชมโดยไม่เสียค่าใช้จ่ายตั้งแต่บัดนี้ - 11 พ.ย. 62 ตั้งแต่เวลา 10.00 - 22.00 น. ณ ท้องสนามหลวง
​ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-อพวช. ร่วมกับ สมาคมวิทย์ฯ เปิดค่ายประกวดโครงงานวิทย์ ASPC 2019
วันอังคารที่ 23 กรกฎาคม 2562
อพวช. ร่วมกับ สมาคมวิทย์ฯ เปิดค่ายประกวดโครงงานวิทย์ ASPC 2019
อพวช. ร่วมเปิดค่าย ASPC 2019 ประกวดโครงงานวิทยาศาสตร์เยาวชนกลุ่มประเทศอาเซียนครั้งที่ 5 เพื่อเปิดโอกาสให้เยาวชนในกลุ่มประเทศอาเซียนได้มีเวทีประกวดโครงงานด้านวิทยาศาสตร์
วันที่ (22 กรกฎาคม 2562) ดร.อัจฉรา วงศ์แสงจันทร์ รองปลัดกระทรวงการอุดมศึกษา วิทยาศาสตร์ วิจัยและนวัตกรรม เป็นประธานเปิดค่ายประกวดโครงงานวิทยาศาสตร์เยาวชนกลุ่มประเทศอาเซียนครั้งที่ 5 (The 5TH ASEAN Student Science Project Competition (ASPC 2019)) เพื่อเปิดโอกาสให้เยาวชนในกลุ่มประเทศอาเซียนได้มีเวทีประกวดโครงงานด้านวิทยาศาสตร์ที่มีมาตรฐาน และเสริมสร้างประสบการณ์ของเยาวชนไทยให้มีความพร้อมต่อการปรับตัวต่อประชาคมเศรษฐกิจอาเซียน ซึ่งจัดโดย องค์การพิพิธภัณฑ์วิทยาศาสตร์แห่งชาติ (อพวช.) ร่วมกับ สมาคมวิทยาศาสตร์แห่งประเทศไทยในพระบรมราชูปถัมภ์ ณ พิพิธภัณฑ์เทคโนโลยีสารสนเทศ อพวช. ต.คลองห้า อ.คลองหลวง จ.ปทุมธานี
ดร.อัจฉราฯ กล่าวกับเยาวชนว่า วิทยาศาสตร์เป็นพื้นฐานที่สําคัญมากต่อการพัฒนาประเทศให้เจริญก้าวหน้าในด้านต่างๆและเป็นปัจจัยหลักในการพัฒนาบุคลากรของประเทศให้มีคุณภาพรองรับการเปลี่ยนแปลงที่เกิดขึ้นของโลก ในประเทศที่พัฒนาแล้วจะให้ความสําคัญต่อการศึกษาด้านวิทยาศาสตร์และเทคโนโลยีเป็นอย่างมาก โดยปลูกฝังให้ประชากรของชาติมีความตระหนักและเห็นถึงความสําคัญ พร้อมมีเจตคติที่ดีต่อวิทยาศาสตร์และเทคโนโลยีนับตั้งแต่เยาว์วัย การที่ อพวช. ร่วมกับ สมาคมวิทย์ฯ จัดค่ายประกวดโครงงานวิทยาศาสตร์ขึ้น นอกจากจะเป็นการสนับสนุนให้เยาวชนพัฒนาทักษะและความรู้ทางด้านวิทยาศาสตร์แล้วยังเป็นค่ายที่ช่วยสร้างเครือข่ายของเยาวชนรุ่นใหม่เพื่อพัฒนาและวิจัยด้านวิทยาศาสตร์และเทคโนโลยีสู่ประชาคมอาเซียนในอนาคต
ผศ.ดร.รวิน ระวิวงศ์ ผู้อํานวยการองค์การพิพิธภัณฑ์วิทยาศาสตร์แห่งชาติ (อพวช.) กล่าวว่า ค่ายประกวดโครงงานวิทยาศาสตร์เยาวชนกลุ่มประเทศอาเซียนจัดขึ้นมาอย่างต่อเนื่องเป็นปีที่ 5 เพื่อเปิดโอกาสให้เยาวชนในกลุ่มประเทศอาเซียนได้มีเวทีประกวดโครงงานด้านวิทยาศาสตร์ที่มีมาตรฐานและเป็นที่ยอมรับในระดับนานาชาติ อีกทั้งยังเป็นการกระตุ้นให้เยาวชนเกิดทักษะการวิจัยแบบบูรณาการองค์ความรู้ทางวิทยาศาสตร์ เกิดความคิดริเริ่มสร้างสรรค์และใช้ทักษะกระบวนการทางวิทยาศาสตร์ในการแก้ปัญหา รวมทั้งมีเจตคติที่ดีต่อวิทยาศาสตร์และเทคโนโลยีและสร้างเครือข่ายเยาวชน ครู ในกลุ่มประเทศอาเซียนในการแลกเปลี่ยนประสบการณ์และวัฒนธรรมระหว่างกัน
ค่ายโครงงานวิทยาศาสตร์จัดขึ้นระหว่างวันที่ 22 - 26 กรกฎาคม 2562 ณ อพวช. ต.คลองห้า อ.คลองหลวง จ.ปทุมธานี ซึ่งในปีนี้มีเยาวชนระดับชั้นมัธยมศึกษาปีที่ 3 - 6 หรือเทียบเท่า จาก 8 ประเทศ ประกอบด้วยประเทศกัมพูชา อินโดนีเซีย ลาว มาเลเซีย พม่า สิงคโปร์ เวียดนาม และไทย รวม 84 คน นําผลงานโครงงานวิทยาศาสตร์ที่น่าสนใจ จํานวน 44 โครงงาน เข้าร่วมประกวดแข่งขัน โดยการประกวดจะแบ่งออกเป็น 3 สาขา ได้แก่ วิทยาศาสตร์กายภาพ วิทยาศาสตร์ชีวภาพ และวิทยาศาสตร์ประยุกต์ โดยจะมีการประกาศผลรางวัลและจัดพิธีปิดในวันศุกร์ที่ 26 กรกฎาคม 2562 เวลา 9.30 น. – 12.00 น. ณ พิพิธภัณฑ์เทคโนโลยีสารสนเทศ (อพวช.) ต.คลองห้า อ.คลองหลวง จ.ปทุมธานี
รัฐบาลไทย-ข่าวทำเนียบรัฐบาล-กระทรวงยุติธรรม จัดกิจกรรมบริจาคโลหิต เพื่อเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก
วันจันทร์ที่ 22 กรกฎาคม 2562
กระทรวงยุติธรรม จัดกิจกรรมบริจาคโลหิต เพื่อเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก
กระทรวงยุติธรรม จัดกิจกรรมบริจาคโลหิต เพื่อเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก
ในวันจันทร์ที่ ๒๒ กรกฎาคม ๒๕๖๒ เวลา ๑๐.๐๐ น.
ณ บริเวณด้านหน้าศูนย์บริการร่วมกระทรวงยุติธรรม ชั้น ๒
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพมหานคร
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานในพิธีเปิดกิจกรรมบริจาคโลหิต ภายใต้ชื่อ “โครงการบริจาคโลหิต
เพื่อเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก”
เพื่อถวายเป็นพระราชกุศลแด่พระบาทสมเด็จพระวชิรเกล้าเจ้าอยู่หัว
อันเป็นการแสดงถึงความจงรักภักดีต่อพระมหากษัตริย์ รวมทั้งสามารถช่วยเหลือ
ผู้ที่ขาดแคลนโลหิต ช่วยส่งเสริมคุณธรรม จริยธรรม รู้จักการเสียสละเพื่อส่วนรวม
ตลอดจนเพื่อให้ข้าราชการและเจ้าหน้าที่ในสังกัดกระทรวงยุติธรรม ได้เป็นส่วนหนึ่งในการ
ร่วมทําความดี เป็นแบบอย่างที่ดีของการให้และแบ่งปันความสุขให้แก่ผู้อื่นโดยไม่หวังสิ่งตอบแทน
โดยกิจกรรมดังกล่าวได้รับความร่วมมือจากสภากาชาดไทย
และบริษัท ธนารักษ์พัฒนาสินทรัพย์ จํากัด
จัดขึ้นระหว่างเดือนกรกฎาคม ๒๕๖๒ - เมษายน ๒๕๖๓
โดยมี ผู้บริหารกระทรวงยุติธรรม และเจ้าหน้าที่ที่เกี่ยวข้อง เข้าร่วมฯ
โอกาสนี้ ปลัดกระทรวงยุติธรรม ได้กล่าวใจความสําคัญตอนหนึ่งว่า
ด้วยสํานึกในพระมหากรุณาธิคุณพระบาทสมเด็จพระเจ้าอยู่หัว ข้าราชการและเจ้าหน้าที่
ในสังกัดกระทรวงยุติธรรม ได้มาร่วมกันแสดงออกถึงความจงรักภักดีและสํานึก
ในพระมหากรุณาธิคุณอันหาที่สุดมิได้ ที่พระองค์ทรงมีต่อการแพทย์ การสาธารณสุขไทย
โดยเฉพาะอย่างยิ่งเรื่องสุขภาพอนามัย ทรงริเริ่มโครงการตามพระราชดําริต่าง ๆ
ที่ครอบคลุมทั้งงานด้านการป้องกันโรค การส่งเสริมสุขภาพ การรักษาโรค และการฟื้นฟูสมรรถภาพ
เพื่อดูแลสุขภาพประชาชนในทุกพื้นที่ ทั้งนี้ การบริจาคโลหิตถือเป็นการทําความดีด้วยหัวใจ
ซึ่งเป็นการทําความดีรูปแบบหนึ่งที่แสดงให้เห็นถึงความเสียสละเพื่อส่วนรวม
และช่วยเหลือเพื่อนมนุษย์ จึงขอสืบสานพระราชปณิธานด้วยความจงรักภักดี
สร้างสรรค์คุณประโยชน์แก่ประชาชนและประเทศชาติ
โดยพร้อมใจดําเนินโครงการบริจาคโลหิต เพื่อเฉลิมพระเกียรติ
เนื่องในโอกาสมหามงคลพระราชพิธีบรมราชาภิเษก
รัฐบาลไทย-ข่าวทำเนียบรัฐบาล-รมว.ยุติธรรม ลงพื้นที่ และพบปะประชาชน จ.นราธิวาส
วันศุกร์ที่ 2 มิถุนายน 2560
รมว.ยุติธรรม ลงพื้นที่ และพบปะประชาชน จ.นราธิวาส
รัฐมนตรีว่าการกระทรวงยุติธรรม พร้อมคณะผู้บริหารกระทรวงยุติธรรม ลงพื้นที่ตรวจเยี่ยมการทํางานและให้กําลังใจเจ้าหน้าที่ รวมถึงพบปะและพูดคุยกับเครือข่ายยุติธรรม จังหวัดนราธิวาส
เมื่อวันพฤหัสบดีที่ ๑ มิถุนายน ๒๕๖๐ เวลา ๑๖.๓๐ น.
นายสุวพันธุ์ ตันยุวรรธนะรัฐมนตรีว่าการกระทรวงยุติธรรม
พร้อมคณะผู้บริหารกระทรวงยุติธรรม
ลงพื้นที่ตรวจเยี่ยมการทํางานและให้กําลังใจเจ้าหน้าที่สํานักงานบังคับคดีจังหวัดนราธิวาส
และสํานักงานคุมประพฤติจังหวัดนราธิวาส
โดยเน้นย้ําให้เจ้าหน้าที่ในพื้นที่ ทํางานที่สามารถเชื่อมโยง
สอดคล้องกับวัฒนธรรม ความคิด และวิถีชีวิตของประชาชนในพื้นที่
รวมทั้ง จะต้องสร้างความเชื่อมั่นให้กับประชาชนในพื้นที่
ที่จะได้รับการอํานวยความยุติธรรมที่เป็นธรรม และทั่วถึง
หลังจากนั้น เวลา ๑๘.๒๔ น.
รัฐมนตรีว่าการกระทรวงยุติธรรม นําคณะผู้บริหารกระทรวงยุติธรรม
พบปะและพูดคุยกับเครือข่ายยุติธรรมชุมชนบางนาค พร้อมเข้าร่วมพิธีละศีลอด (ปอซอ)
ณ ศูนย์ยุติธรรมชุมชนตําบลบางนาค อําเภอเมือง จังหวัดนราธิวาส
โดยรัฐมนตรีว่าการกระทรวงยุติธรรม ได้กล่าวชื่นชมการทํางานของเครือข่ายยุติธรรมชุมชน
ที่มีความเข้มแข็ง ซึ่งแสดงถึงการมีน้ําหนึ่งใจเดียวกัน
ทั้งนี้ รัฐบาลได้มอบหมายให้กระทรวงยุติธรรมเพิ่มประสิทธิภาพการอํานวยความยุติธรรม
ให้กับพี่น้องประชาชน โดยยึดประชาชนเป็นศูนย์กลาง
และประชาชนจะต้องได้รับประโยชน์อย่างแท้จริง
ดังนั้น จึงขอให้สํานักงานยุติธรรมจังหวัด และศูนย์ยุติธรรมชุมชน
สร้างความเป็นธรรมให้กับประชาชนในพื้นที่ให้เป็นไปอย่างเท่าเทียม
ทั่วถึง รวดเร็ว และเสียค่าใช้จ่ายน้อยที่สุด
ซึ่งจะต้องอาศัยความร่วมมือจากทุกภาคส่วน หากพี่น้องประชาชนที่ได้รับความเดือดร้อน
หรือไม่ได้รับความเป็นธรรม กระทรวงยุติธรรมพร้อมให้ความช่วยเหลือ
สามารถติดต่อได้ที่สํานักงานยุติธรรมจังหวัดในพื้นที่
รัฐบาลไทย-ข่าวทำเนียบรัฐบาล-“บิ๊กอู๋”เผย ไทย - เมียนมาเจรจาความร่วมมือจ้างแรงงานประมงทะเลตามเอ็มโอยูชื่นมื่น
วันศุกร์ที่ 17 สิงหาคม 2561
“บิ๊กอู๋”เผย ไทย - เมียนมาเจรจาความร่วมมือจ้างแรงงานประมงทะเลตามเอ็มโอยูชื่นมื่น
รมว.แรงงาน เผยผลเจรจาความร่วมมือนําเข้าแรงงานประมงตามเอ็มโอยู กับ รมว.แรงงานฯ เมียนมา ชื่นมื่น กระชับความร่วมมือจ้างแรงงานประมงทะเล เป็นแนวปฏิบัติตามกฎหมายที่ชัดเจน
เมื่อวันที่ 17 สิงหาคม พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน กล่าวถึงผลการประชุมหารือร่วมกับนายเต็งส่วย รัฐมนตรีว่าการกระทรวงแรงงาน ตรวจคนเข้าเมือง และประชากร สาธารณรัฐแห่งสหภาพเมียนมา ณ ห้องประชุมประสงค์ รณะนันทน์ ชั้น 5 อาคารกระทรวงแรงงานว่าเมื่อวันที่ 16 สิงหาคมที่ผ่านมา รมว.แรงงาน พร้อมด้วย นายจรินทร์จักกะพาก ปลัดกระทรวงแรงงานนายอนุรักษ์ ทศรัตน์ อธิบดีกรมการจัดหางาน และคณะเดินทางไปสาธารณรัฐแห่งสหภาพเมียนมา เพื่อหารือข้อราชการด้านแรงงานกับนายเต็งส่วย (H.E.U Thein Swe) รัฐมนตรีว่าการกระทรวงแรงงาน ตรวจคนเข้าเมือง และประชากร สาธารณรัฐแห่งสหภาพเมียนมา ณ กระทรวงแรงงาน ตรวจคนเข้าเมืองและประชากร กรุงเนปิดอว์ สาธารณรัฐแห่งสหภาพเมียนมาซึ่งจากการเจรจาที่ประชุมเห็นชอบให้นําเข้าแรงงานตาม MOU จากประเทศเมียนมา ทั้งนี้ ฝ่ายไทยได้แจ้งให้ที่ประชุมทราบว่า ฝ่ายไทยจะดําเนินการต่ออายุแรงงานที่ได้รับอนุญาตทํางานตามมาตรา 83 แห่งพระราชกําหนดการประมง พ.ศ.2558 ที่ผ่านการพิสูจน์สัญชาติแล้ว ออกไปอีก 2 ปี จนถึงวันที่ 30 กันยายน 2563 โดยจะอนุญาตคราวละ 1 ปี ตามที่แรงงานต่างด้าวได้รับอนุญาตให้อยู่ในราชอาณาจักร การดําเนินการดังกล่าวจะเริ่มตั้งแต่วันที่ 20 สิงหาคม -
30 กันยายน 2561 ณ ศูนย์บริการเบ็ดเสร็จ (One Stop Service) สํานักงานจัดหางานจังหวัด 22 จังหวัดชายทะเล
สําหรับแรงงานที่ถือหนังสือเดินทาง หนังสือเดินทางชั่วคราว เอกสารรับรองบุคคล เอกสารเดินทาง ซึ่งเอกสารดังกล่าวยังมีอายุเหลืออยู่ไม่น้อยกว่า 90 วัน จะเสนอคณะกรรมการนโยบายการจัดการปัญหาแรงงานต่างด้าวและการค้ามนุษย์ด้านแรงงาน (กนร.) พิจารณาให้ความเห็นชอบก่อนนําเสนอคณะรัฐมนตรีให้พิจารณาอนุมัติให้กระทรวงมหาดไทยออกประกาศผ่อนผันให้แรงงานต่างด้าวอยู่ในราชอาณาจักรและพิจารณาออกประกาศสํานักนายกรัฐมนตรีกําหนดหลักเกณฑ์ วิธีการและเงื่อนไขของการอนุญาตให้แรงงานทํางานได้ตามมาตรา 83 แห่งพระราชกําหนดการประมงพ.ศ. 2558
รมว.แรงงาน กล่าวเพิ่มเติมว่า ฝ่ายเมียนมาแจ้งว่าจะส่งทูตมาดูแลแรงงานในประเทศไทย พร้อมย้ําว่าจะอบรมให้ความรู้แก่แรงงานเมียนมาเกี่ยวกับกฎหมาย วัฒนธรรม การใช้ชีวิตอยู่ในประเทศไทยก่อนจะเข้ามาทํางานในไทย ทั้งนี้เพื่อป้องกันการเข้าใจผิด ทําให้ประพฤติปฏิบัติไม่ถูกต้อง และได้รับความคุ้มครองตามหลักมาตรฐานสากล ซึ่งฝ่ายเมียนมาชื่นชมรัฐบาลไทยที่ดําเนินการจัดระเบียบแรงงานต่างด้าวให้ถูกต้องตามกฎหมาย
-----------------------------------------
กองเผยแพร่และประชาสัมพันธ์/
กัณติภณ คูสมิทธิ์ - ภาพ/
กรมการจัดหางาน - ข้อมูล/
17 สิงหาคม 2561
รัฐบาลไทย-ข่าวทำเนียบรัฐบาล-ด่วน !!! คลังแจ้ง ประชาชนสามารถ อุทธรณ์บนเว็บไซด์ “เราไม่ทิ้งกัน” จะมีการเพิ่มปุ่มเพื่อ “อุทธรณ์” ในสัปดาห์หน้า ขอแนะนำให้ทำการอุทธรณ์ด้วยตนเองผ่านระบบ online จะถูกต้องและรวดเร็วที่สุด [กระทรวงการคลัง]
วันอังคารที่ 14 เมษายน 2563
ด่วน !!! คลังแจ้ง ประชาชนสามารถ อุทธรณ์บนเว็บไซด์ “เราไม่ทิ้งกัน” จะมีการเพิ่มปุ่มเพื่อ “อุทธรณ์” ในสัปดาห์หน้า ขอแนะนําให้ทําการอุทธรณ์ด้วยตนเองผ่านระบบ online จะถูกต้องและรวดเร็วที่สุด [กระทรวงการคลัง]
ด่วน !!! คลังแจ้ง ประชาชนสามารถ อุทธรณ์บนเว็บไซด์ “เราไม่ทิ้งกัน” จะมีการเพิ่มปุ่มเพื่อ “อุทธรณ์” ในสัปดาห์หน้า ขอแนะนําให้ทําการอุทธรณ์ด้วยตนเองผ่านระบบ online จะถูกต้องและรวดเร็วที่สุด
ตามที่ได้มีการเผยแพร่ข่าวในสื่อแขนงต่าง ๆ ว่าในวันที่ 14 เมษายน 2563 กระทรวงการคลังจะเปิดจุดรับร้องทุกข์ สําหรับผู้ที่ไม่ผ่านการพิจารณา เพื่อรับเงินเยียวยา 5,000 บาท ณ โรงอาหารกระทรวงการคลังนั้น
ขอเรียนให้ทราบว่า การอุทธรณ์ ผลการพิจารณาเพื่อรับเงินเยียวยา 5,000 บาท จะเริ่มเปิดให้ดําเนินการเฉพาะทางออนไลน์ ทางเว็บไซต์ "เราไม่ทิ้งกัน" เท่านั้น ในช่วงสัปดาห์หน้า ซึ่งคาดว่าจะเป็นประมาณวันที่ 19 เมษายน 2563 เพื่อให้เป็นไปตามมาตรฐานการป้องกันการระบาดโควิด19 ของกระทรวงสาธารณสุข
ดังนั้นประชาชนที่ต้องการอุทธรณ์ จึงไม่มีความจําเป็น ที่จะต้องมาที่กระทรวงการคลัง ทั้งนี้ระบบเว็บไซด์ “เราไม่ทิ้งกัน” จะมีการเพิ่มปุ่มเพื่อ “อุทธรณ์” ในสัปดาห์หน้า ขอแนะนําให้ทําการอุทธรณ์ด้วยตนเองผ่านระบบ online จะถูกต้องและรวดเร็วที่สุด
ระหว่างนี้หากประสงค์จะร้องเรียนเกี่ยวกับมาตรการเยียวยา 5,000 บาทขอให้ติดต่อ call center ของธนาคารกรุงไทย 021111144 (ตลอด 24 ชั่วโมง) หรือ call center ของสํานักงานเศรษฐกิจการคลัง 022739020 (เฉพาะวันและเวลาราชการ)
เพื่อสอดคล้องกับแนวปฏิบัติของศูนย์ covid แห่งชาติที่ไม่ให้คนมารวมตัวอยู่ในสถานที่แห่งเดียวกันจํานวนมาก ถึงแม้จะมีการป้องกันโดยการสวมแมสก์ก็ตาม เพราะมีความเสี่ยงที่จะทําให้เกิดการแพร่ระบาดของเชื้อ covid-19 ได้